open-index/open-wikipedia-markdown huggingface dataset:
Σπαναίικα Αχαΐας

:*Για οικισμούς με ίδιο όνομα, δείτε: [[Σπαναίικα (τοπωνύμιο)|Σπαναίικα]]*

Τα **Σπαναίικα** είναι μικρός πεδινός οικισμός του Νομού Αχαΐας, αποτελεί τμήμα της Τοπικής Κοινότητας Φράγκας, και σύμφωνα με το «Πρόγραμμα Καλλικράτης» από 1/1/2011 ανήκει στο Δήμο Δυτικής Αχαΐας. Την περίοδο 1997-2010, βάσει του «Σχεδίου Καποδίστριας», ανήκε στον πρώην Δήμο Μόβρης ως τμήμα του πρώην δημοτικού διαμερίσματος Φράγκας.

Η ονομασία του οικισμού είναι ανθρωπωνυμικό και προέρχεται από το επίθετο της οικογένειας «Σπανού», οικιστών της περιοχής, που καταγόταν από το Παναχαϊκό.

## Δημογραφική εξέλιξη
Η δημογραφική εξέλιξη του οικισμού στον 21ο αιώνα είναι η εξής:

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.
* Κεντρική Ένωση Δήμων και Κοινοτήτων (ΚΕΔΚΕ) - Ελληνική Εταιρία Τοπικής Ανάπτυξης και Αυτοδιοίκησης (ΕΕΤΑΑ), *Λεξικό Διοικητικών Μεταβολών των Δήμων και Κοινοτήτων (1912-2001)*, Τόμοι Α΄-Β΄, Επιμέλεια έκδοσης: Γιάννης Μπαχάρας, Εκδόσεις ΕΕΤΑΑ, Αθήνα 2002. ISBN 960-7509-47-1. ISBN (SET) 960-7509-46-3.

## Βιβλιογραφία
* 
* Κώστας Ν. Τριανταφύλλου, *Ιστορικόν Λεξικόν των Πατρών*, Τόμος Β΄, Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα Σπαναίικα.

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Σπαναίικων Αχαΐας. eetaa.gr. Ανακτήθηκε: 03/06/2018.
* Ε.Ε.Τ.Α.Α. - Διοικητικές μεταβολές Κοινότητας Φράγκας Αχαΐας. eetaa.gr. Ανακτήθηκε: 03/06/2018.

Κατηγορία:Δήμος Μόβρης
Κατηγορία:Δήμος Δυτικής Αχαΐας
Κατηγορία:Χωριά της περιφερειακής ενότητας Αχαΐας
Βλαντιμίρ Μέλνικοφ

Ο ** Βλαντιμίρ Νικολάεβιτς Μέλνικοφ ** (Ουκρανικά: Володимир Миколайович Мельников, Ρωσικά: Владимир Николаевич Мельников), είναι Ουκρανός συγγραφέας και συνθέτης, γεννημένος στις 14 Σεπτέμβριος του 1951 στο Τσερναούτσι.

## Επιστημονικές και λογοτεχνικές δημοσιεύσεις
* *[[:c: File:Design of mathematical algorithms for the functioning of radio-electronic equipment, textbook.pdf|Εκπαιδευτική έκδοση «Σχεδιασμός μαθηματικών αλγορίθμων για τη λειτουργία ραδιοηλεκτρονικών διατάξεων»]]*, αρχείο pdf για ανάγνωση στα Ρωσικά. Εκδοτικός Οίκος της Στρατιωτικής Ακαδημίας Αεροπορικής Άμυνας των Επίγειων Δυνάμεων στο Κίεβο (1992)
* *[[:c: File:В.Мельников, Моим товарищам, 2003.jpg|«Στους φίλους μου»]]* (Друзям. Моим Товарищам. To my friends), ποίηση (2003) 
* *[[:c: File:Ukraintsi Ne Papuasy (2007).pdf|«Οι Ουκρανοί δεν είναι οι Παπούες»]]* (Українці - не папуаси), ιστορίες και ποιήματα, αρχείο pdf για ανάγνωση στα Ουκρανικά (2007)  
* *[[:c: File:Bezmezna Dolia (2014).pdf|«Απεριόριστο Μερίδιο»]]* (Безмежна доля), ιστορικό μυθιστόρημα, αρχείο pdf για ανάγνωση στα Ουκρανικά (2014) 


Design of mathematical algorithms for the functioning of radio-electronic equipment.jpg|
В.Мельников%2C_Моим_товарищам%2C_2003.jpg|
Ukraintsi ne papuasy 1.jpg|
Фото книги Безмежна доля, Имир Ельник.jpg|
В.Н. Мельников. - Проектирование..., 1992, с.1.jpg|


## Τραγούδια σε ποιήματα του συγγραφέα
* 2003: *Ημέρα Ανεξαρτησίας * ("День Незалежності");
* 2004: *Καλή τύχη* ("Хай щастить");
* 2013: *Στην Ουκρανία είμαι ερωτευμένος* ("В Україну закоханий я"); 
* 2017: * Όπου εσείς και εγώ είμαστε * ("Там, де ти і я"). 

## Τα τραγούδια σε μουσική του συγγραφέα
* 2001: * Ειρηνευτές * ("Миротворці");
* 2002: *Jurământ nativ Ucraina* ("Клятва Україні");
* 2002: * Μπαλάντα του λοχίας * dedicat lui Sylvester Iskulescu ("Балада про сержанта");
* 2002: *Ειδική μονάδα άλφα* ("Альфа");
* 2003: *Πρόσκοποι* ("Розвідники");
* 2004: *Ημέρα Νίκης* ("День Перемоги").

## Εξωτερικοί σύνδεσμοι

* Εγκυκλοπαίδεια της σύγχρονης Ουκρανίας για τον Βλαντιμίρ Μέλνικοφ, τόμος 20, 2018, σελ. 135-136 
* Τιμητικά ονόματα της Ουκρανίας - η ελίτ του κράτους, τόμος IV, εκδοτικός οίκος LOGOS UKRAINE, 2017, σελ. 203 
* Βλαντιμίρ Μέλνικοφ Βιβλία στην Εθνική Βιβλιοθήκη του Βερνάντσκι
* Σχετικά με τον συγγραφέα Βλαντιμίρ Μέλνικοφ στην ηλεκτρονική βιβλιοθήκη Rulit
* Τμήμα Παιδείας και Επιστημών της Περιφερειακής Κρατικής Διοίκησης του Τσερνίβτσι σχετικά με Βλαντιμίρ Μέλνικοφ 
* Musical-world.com.ua για τον Βλαντιμίρ Μέλνικοφ στα αγγλικά
* Ιστότοπος celebrity-birthdays.com για τον πεζογράφο Βλαντιμίρ Μέλνικοφ στα αγγλικά

## Παραπομπές


Κατηγορία:Ουκρανοί συγγραφείς
Κατηγορία:Ουκρανοί ποιητές
Κατηγορία:Ουκρανοί συνθέτες
Αθλητική Ένωση Κοκκινοχωρίων

Η **Αθλητική Ένωση Κοκκονοχωρίων** (ή η **ΑΕΚ Κοκκινοχωρίων**) ήταν κυπριακή γυναικεία ποδοσφαιρική ομάδα με έδρα τα Κοκκινοχώρια. Η ομάδα ιδρύθηκε το 1999. Είχε κατακτήσει 5 φορές το πρωτάθλημα γυναικών και δύο φορές το κύπελλο γυναικών. Το 2017 ανέστειλε τη λειτουργία της.

## Τίτλοι-Διακρίσεις
* Παγκύπριο πρωτάθλημα:
** Πρωταθλήτρια (5): 1999-00, 2000-01, 2004-05, 2005-06, 2006-07
* Κύπελλο Κύπρου:
** Κυπελλούχος (2): 2005-06, 2006-07

## Παραπομπές


## Πηγές
*

## Εξωτερικοί σύνδεσμοι

*Προφίλ στην ιστοσελίδα της Κυπριακής Ομοσπονδίας Ποδοσφαίρου 

Κατηγορία:Ποδοσφαιρικές ομάδες Κύπρου (γυναικών)
Κατηγορία:Ιδρύσεις ποδοσφαιρικών ομάδων το 1999
Κανάλι Ογκίνσκι

Το **Κανάλι Ογκίνσκι** (λευκορωσικά: Агінскі канал, ρωσικά: Огинский канал) είναι ένα κανάλι στη Λευκορωσία το οποίο συνδέει τους ποταμούς Γιασέλντα και Στσάρα. Το μήκος του είναι 54&#x20;χιλιόμετρα. Η κατασκευή του άρχισε το 1765 από τον κόμη Μιχάλ Καζιμιέρζ Ογκίνσκι, από τον οποίο πήρε το όνομά του. Οι εργασίες κατασκευής του καναλιού ολοκληρώθηκαν το 1783. Μετά την ολοκλήρωση του καναλιού, τον 19ο αιώνα, υπήρχαν ατμοπλοϊκές συνδέσεις: οι Πινσκ-Τελεχάνι και η Πινσκ-Σλόνιμ (κάθε δύο ημέρες). Χάρη στο κανάλι ξεκίνησε η ενεργός ανάπτυξη παρακείμενων χωριών και οικισμών.

## Παραπομπές


Κατηγορία:Λευκορωσίας γεωγραφία-επέκταση
Κατηγορία:Λευκορωσία-επέκταση
Κατηγορία:Γεωγραφία της Λευκορωσίας
Κατηγορία:Διώρυγες
Χώρα Ιωαννίνων

*Για οικισμούς με το ίδιο όνομα δείτε το λήμμα: [[Χώρα (αποσαφήνιση)|Χώρα]]*

Η **Χώρα** είναι ορεινό χωριό του νομού Ιωαννίνων στην Ήπειρο σε υψόμετρο 720 μέτρων.

## Γενικά στοιχεία
Η Χώρα βρίσκεται στις υπώρειες του όρους Ξηροβούνι. Απέχει 33 χλμ. νότια από την πόλη των Ιωαννίνων και 2 χλμ. βορειοανατολικά από τη Σκλίβανη. Ως οικισμός αναγνωρίστηκε το 1961. Σύμφωνα με το σχέδιο Καλλικράτης, μαζί με τα χωριά Σκλίβανη, Άγιος Γεώργιος, Άγιος Χριστόφορος, Κουλουραίικα, Προφήτης Ηλίας, Σταυρός και Ράχη αποτελούν τη τοπική κοινότητα Σκλίβανης που ανήκει στη δημοτική ενότητα Αγίου Δημητρίου του Δήμου Δωδώνης και σύμφωνα με την απογραφή 2011 έχει πληθυσμό 21 κατοίκους.

## Παραπομπές


Κατηγορία:Δήμος Δωδώνης
Κατηγορία:Χωριά της περιφερειακής ενότητας Ιωαννίνων
Μαρί Ολτ

Η **Μαρί Ολτ** (αγγλικά: *Marie Ault*, 2 Σεπτεμβρίου 1870 - 9 Μαΐου 1951) ήταν Αγγλίδα ηθοποιός του κινηματογράφου και του βωβού και του ομιλούντος. Γεννήθηκε στο Γουίγκαν του Λάνκασαϊρ και άρχισε τη συμμετοχή της σε ταινίες κατά το τέλος της δεκαετίας του 1910, συμμετέχοντας σε περίπου 80 ταινίες σε όλη της καριέρα. Ο πιο γνωστός της ρόλος πραγματοποιήθηκε στο *[[The Lodger: A Story of the London Fog]]* (1927), το οποίο σκηνοθετήθηκε από τον Άλφρεντ Χίτσκοκ. Είχε, επίσης, και κάποιους μικρούς ρόλους στις ταινίες *[[Η Ταβέρνα της Τζαμάικα|Jamaica Inn]]* (1939) και *Caesar and Cleopatra* (1945). Η τελευταία της ταινία ήταν το *Cheer the Brave* (!951). Απεβίωσε την ίδια χρονιά στο Λονδίνο σε ηλικία 71 ετών.

## Εξωτερικοί σύνδεσμοι
*

Κατηγορία:Αγγλίδες ηθοποιοί βωβών ταινιών
Κατηγορία:Αγγλίδες ηθοποιοί κινηματογράφου
Ντέιβιντ Τζ. Φράνσις

Ο **Ντέιβιντ Τζ. Φράνσις** (David J. Francis ) είναι πολιτικός που από τις 8 Μαΐου 2018 έως τις 30 Απριλίου 2021 υπηρέτησε ως Επικεφαλής υπουργός της Σιέρα Λεόνε. Διορίστηκε από τον πρόεδρο Τζούλιους Μαάντα Μπίο τον Μάιο του 2018 και έγινε ο πρώτος αρχηγός της κυβέρνησης από το 1978. Πριν από το διορισμό του ήταν επικεφαλής της ομάδας για τη μεταβατική διακυβέρνηση. Τα καθήκοντα του επικεφαλής υπουργού περιλαμβάνουν την παροχή ικανής ηγεσίας για τον καθημερινό επιχειρησιακό συντονισμό, εποπτεία, παρακολούθηση και αξιολόγηση των κυβερνητικών επιχειρήσεων. Ο διορισμός του θεωρήθηκε αμφιλεγόμενος, καθώς κάποιοι πίστευαν ότι η νέα θέση θα εξαφάνιζε τις εξουσίες του Αντιπροέδρου και ότι δεν θα βοηθούσε στην ελάττωση του χρέους της χώρας που άφησε η προηγούμενη κυβέρνηση.
Στη συνέχεια χρημάτισε υπουργός Εξωτερικών, από το 2021 έως το 2023.

## Παραπομπές


## Εξωτερικοί σύνδεσμοι
* 

Κατηγορία:Αρχηγοί κυβέρνησης της Σιέρα Λεόνε
Άρθουρ Τσέσνι

Ο **Άρθουρ Γουίλιαμ Τσέσνι** (αγγλικά: *Arthur William Kellaway*, 21 Νοεμβρίου 1881 – 27 Αυγούστου 1949) ήταν Άγγλος ηθοποιός ρόλων, του κινηματογράφου και του θεάτρου. Γεννήθηκε στο Χάμσντεντ του Λονδίνου. Πατέρας του ήταν ο Τζων και η μητέρα η Κάθριν Τσέσνι, το γένος Όλιβερ.  Αδελφός του ήταν ο Έντμουντ Γκουέν και ξάδελφος του ο Σέσιλ Κέλαγουεϊ. Η κόρη ήταν η Ανν Ντέμοντ, γνωστή ακτιβίστρια. 

Η πρώτη του εμφάνιση στο θέατρο έγινε το 1903, σε ένα τοπικό θέατρο του Μπέντφορντ. Κατά τη διάρκεια της καριέρας του συνέχισε να δίνει θεατρικές παραστάσεις τόσο στο Λονδίνο όσο και στη Νέα Υόρκη. Στο κινηματογράφο, εμφανίστηκε πρώτη φορά, με τη μικρού μήκους ταινία του 1913 *Daphne and the Dean*. Απεβίωσε σε νοσοκομείο του Χάμσντεντ μετά από εγκεφαλικό επεισόδιο, σε ηλικία 66 ετών. 

## Παραπομπές


## Εξωτερικοί σύνδεσμοι
* 

Κατηγορία:Άγγλοι ηθοποιοί βωβών ταινιών
Κατηγορία:Άγγλοι ηθοποιοί κινηματογράφου
Κατηγορία:Άγγλοι ηθοποιοί θεάτρου
Κατάλογος αρχηγών κυβέρνησης της Σιέρα Λεόνε

Ο **αρχηγός κυβέρνησης της Σιέρα Λεόνε** είναι ο επικεφαλής υπουργός (Chief Minister). Η θέση θεσμοθετήθηκε το 1954 και καταργήθηκε το 1978 με την κατάργηση του Πρωθυπουργού έπειτα από συνταγματικό δημοψήφισμα. Το αξίωμα επαναφέρθηκε το 2018 με τον διορισμό του Ντέιβιντ Τζ. Φράνσις ως επικεφαλής υπουργού.

## Επικεφαλής υπουργός του προτεκτοράτου της Σιέρα Λεόνε

## Πρωθυπουργός του προτεκτοράτου της Σιέρα Λεόνε

## Πρωθυπουργοί της Σιέρα Λεόνε

### Στρατιωτικό καθεστώς (1967–1968)

### Επικεφαλής υπουργός της Σιέρα Λεόνε (2018-σήμερα)

## Εξωτερικοί σύνδεσμοι
*World Statesmen - Sierra Leone
Γενικές εκλογές στα Φώκλαντ (2017)

Οι **γενικές εκλογές των Νήσων Φώκλαντ για το 2017** πραγματοποιήθηκαν την Πέμπτη 9 Νοεμβρίου 2017. 
Εξελέγησαν και τα οκτώ μέλη της Νομοθετικής Συνέλευσης (πέντε από την εκλογική περιφέρεια Στάνλεϊ και τρία από την εκλογική περιφέρεια της Καμπ με καθολική ψηφοφορία, με κάθε μέλος της Στάνλεϊ να έχει μέχρι 5 ψήφους και το κάθε μέλος της Καμπ να έχει μέχρι 3 ψήφους. Η προσέλευση των ψηφοφόρων ήταν 80% στη Στάνλεϊ   και 86% στο στρατόπεδοην περιφέρεια Καμπ. 

Ήταν η τρίτη εκλογή από τότε που τέθηκε σε ισχύ το νέο Σύνταγμα των Νήσων Φώκλαντ, που αντικατέστησε το Νομοθετικό Συμβούλιο των Νήσων Φώκλαντ (που υπήρχε από το 1845). Δεδομένου ότι κανένα πολιτικό κόμμα δεν δραστηριοποιείται στις Φώκλαντ, όλοι οι υποψήφιοι ήταν ανεξάρτητοι. Μόνο τρία μέλη της προηγούμενης συνέλευσης κέρδισαν επανεκλογή, με τον Ίαν Χάνσεν να είναι το μόνο μέλος της κυβέρνησης που άυξησε το ποσοστό της ψήφου του. 

## Εκστρατεία
Σύμφωνα με το άρθρο 32 του Συντάγματος των Νήσων Φώκλαντ, οι γενικές εκλογές δεν χρειαζόταν να πραγματοποιηθούν πριν από τις 19 Ιανουαρίου 2018. Ωστόσο, τον Αύγουστο του 2017, η Νομοθετική Συνέλευση ανακοίνωσε ότι πρόωρες γενικές εκλογές προγραμματίστηκαν για τις 9 Νοεμβρίου 2017 (σχεδόν ακριβώς τέσσερα χρόνια μετά τις προηγούμενες γενικές εκλογές του 2013).  

Οι εκλογές επικρίθηκαν από την κυβερνήτρια της επαρχίας Τιέρα ντελ Φουέγο, Ροσάνα Μπερτόνε, η οποία περιέγραψε την ψηφοφορία ως «παράνομη νομοθετική εκλογική πράξη» και δήλωσε ότι οι μόνες νόμιμες εκλογές για τα νησιά ήταν οι επαρχιακές εκλογές της Αργεντινής, που διεξήχθησαν το 2015 στη Γη του Πυρός, στη δικαιοδοσία της οποίας υπάγονται οι Φώκλαντ σύμφωνα με  την διεκδίκηση κυριαρχίας της Αργεντινής στα νησιά. 

## Αποτελέσματα
Στην εκλογική περιφέρεια Στάνλεϊ εξελέγησαν οι Ρότζερ Κένεθ Σπινκ (651 ψήφοι), Λιόνα Λουσίλα Βιντάλ Ρόμπερτς (559), Μαρκ Τζον Πόλαρντ (534), Στέισι Τζον Μπράγκερ (476) και Μπάρι Ελσμπάι (404 ψήφοι). Στην περιφέρεια Καμπ εξελέγησαν οι Ίαν Χάνσεν (149 ψήφοι), Τέσλιν Σιόμπαν Μπάρκμαν (139) και Ρότζερ Άντονι Έντουαρντς (130). 

## Παραπομπές


2017
Φωκλαντ
Σπαναίικα (τοπωνύμιο)

Με την ονομασία **Σπαναίικα** μπορεί να αναφέρονται οι εξής οικισμοί:

## Οικισμοί
* τα Σπαναίικα Αργολίδας
* τα Σπαναίικα Αρκαδίας
* τα Σπαναίικα Αχαΐας

Κατηγορία:Αποσαφηνίσεις ελληνικών τοπωνυμίων
Ομοσπονδία Ποδοσφαίρου Σενεγάλης

thumb|150px|Παλαιό λογότυπο
Η **Ομοσπονδία Ποδοσφαίρου Σενεγάλης** (γαλλικά: *Fédération Sénégalaise de Football*, FSF) είναι το όργανο διοίκησης του ποδοσφαίρου στη Σενεγάλη. Εδρεύει στο Ντακάρ. Διοργανώνει εθνικά ερασιτεχνικά πρωταθλήματα, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Σενεγάλης.

Τα επαγγελματικά πρωταθλήματα της χώρας διοργανώνονται από τον Σύνδεσμο Επαγγελματικού Ποδοσφαίρου Σενεγάλης (LSFP) υπό την εποπτεία της Ομοσπονδίας Ποδοσφαίρου Σενεγάλης.

## Παραπομπές


## Εξωτερικοί σύνδεσμοι
* 
* Η Σενεγάλη  στον ιστότοπο της FIFA
* Η Σενεγάλη στον ιστότοπο της CAF

Κατηγορία:Ποδοσφαιρικές ομοσπονδίες
Κατηγορία:Ποδόσφαιρο στη Σενεγάλη
Εμμανυέλ Λε Ρουά Λαντυρί

Ο **Εμμανυέλ Λε Ρουά Λαντυρί** ( ή *Le Roy-Ladurie*· γενν. Les Moutiers-en-Cinglais, 19 Ιουλίου 1929-22 Νοεμβρίου 2023) ήταν διάσημος Γάλλος ιστορικός, από τους κορυφαίους σύγχρονους κοινωνικούς ιστορικούς της Γαλλίας, του οποίου το έργο επικεντρώθηκε στην ιστορία των αγροτών στον Ύστερο Μεσαίωνα και στο Παλαιό Καθεστώς, καθηγητής της ιστορίας του πολιτισμού των νεωτέρων χρόνων (histoire de la civilisation moderne) στο Collège de France. 

Ο Λε Ρουά Λαντυρί υπήρξε μια από τις πιο σημαντικές μορφές των ιστορικών της περίφημης Σχολής των Annales, μαθητής του Φερνάν Μπρωντέλ, της ηγετικής φυσιογνωμίας της δεύτερης γενιάς των ιστορικών της Σχολής. Θεωρούνταν ο στυλοβάτης της τρίτης γενιάς των Annales και αναφέρεται ως «ο ροκ σταρ των μεσαιωνολόγων». O Λε Ρουά Λαντυρί καθιερώθηκε ως ριξικέλευθος και ανανεωτικός ιστορικός μελετητής με τη διδακτορική διατριβή του για τους *Χωρικούς του Λανγκτόκ*, η οποία δημοσιεύθηκε σε βιβλίο το 1966 (*Les paysans de Languedoc*, στη σειρά: Bibliothèque générale de l'École pratique des hautes études). Το έργο του είχε έντονα δομιστικό χαρακτήρα και οι αναλύσεις των θεμάτων φέρουν την οπτική της πολιτισμικής και ανθρωπολογικής προσέγγισης της ιστορίας.

Απεβίωσε σε ηλικία 94 ετών στις 22 Νοεμβρίου 2023.

## Παραπομπές


Κατηγορία:Γάλλοι ιστορικοί
Τζουν Τριπ

Η **Τζουν Χάουαρντ-Τριπ** (, 11 Ιουνίου 1901 - 14 Ιανουαρίου 1985), γνωστή και με το καλλιτεχνικό της **June**, ήταν Αγγλίδα ηθοποιός του κινηματογράφου και του θεάτρου. Γεννήθηκε στο Μπλάκπουλ και περισσότερο ήταν μία ηθοποιός του θεάτρου, ωστόσο έκανε και μερικές κινηματογραφικές εμφανίσεις, κυρίως στον βουβό κινηματογράφο, με γνωστότερη εμφάνιση αυτή στου θρίλερ του Άλφρεντ Χίτσκοκ, *[[The Lodger: A Story of the London Fog]]* (1927).

Περί το 1929, παντρεύτηκε τον Βαρόνο Άλαν Μπερνς, και έκτοτε εγκατέλειψε την υποκριτική της καριέρα κι έγινε μία κυρία της υψηλής κοινωνίας, ζούσα στο Κάστρο Γουέμις. Το 1933, όμως, χώρισαν, και η June, επέστρεψε στην υποκριτική της καριέρα. Το 1937, παντρεύτηκε τον Αμερικανό επιχειρηματία Έντουαρντ Χίλμαν Τζ, με τον οποίον όμως χώρισε δύο χρόνια αργότερα, για να τον ξαναπαντρευτεί λίγο καιρό μετά. Σε αυτήν την περίοδο της ζωής της άρχισε να εμφανίζεται και στον ομιλούντος κινηματογράφο. 

Τη δεκαετία του 1950, είχε άφησε οριστικά πια την υποκριτική της καριέρα. Το 1951, έγινε και Αμερικανός πολίτης, ενώ το 1960, κυκλοφόρησε και την αυτοβιογραφία της, με τίτλο *The Glass Ladder*. Πέθανε στη Νέα Υόρκη, σε ηλικία 83 ετών.

## Παραπομπές


## Εξωτερικοί σύνδεσμοι
* 
* 

Κατηγορία:Αγγλίδες ηθοποιοί βωβών ταινιών
Κατηγορία:Αγγλίδες ηθοποιοί κινηματογράφου
Κατηγορία:Αγγλίδες ηθοποιοί θεάτρου
Σύνορα Καζακστάν-Κιργιζίας

Τα **σύνορα Καζακστάν -Κιργιζίας** έχουν μήκος 1.051 χιλιόμετρα και διέρχονται από το δρόμου του μεταξιού.

Αρχίζουν δυτικά στο σημείο που ενώνονται τα σύνορα Καζακστάν -Κιργιζίας -Ουζμπεκιστάν και φτάνουν ανατολικά στο τριπλό σύνορο Καζακστάν, Κιργιζίας και Κίνας. Ανατολικά περνούν κοντά από την κορυφή του Τζενγκίς Τσοκουσού, της λίμνης Ισσύκ-Κουλ στη Κιργιζία, και το Χαν Τενγκρί στο Καζακστάν. Περνάνε από τις επαρχίες Ταλάς, Τσούι και Ισσικόλ, στη Κιργιζία, και από τις περιφέρειες Νότιου Καζακστάν, Τζαμπούλ και Αλμάτι στο Καζακστάν.

## Διέλευση

### Οδικό δίκτυο

### Σιδηροδρομικό δίκτυο
Υπάρχει μόνο μια ενιαία γραμμή που συνδέει τις δύο χώρες.

## Δείτε επίσης
* Κατάλογος διεθνών χερσαίων συνόρων ανά μήκος

Κατηγορία:Γεωγραφία του Καζακστάν
Κατηγορία:Γεωγραφία της Κιργιζίας
Κατηγορία:Διεθνή σύνορα
Άιβορ Νοβέλο

Ο **Άιβορ Νοβέλο** (αγγλικά: *Ivor Novello*, 15 Ιανουαρίου 1893 - 6 Μαρτίου 1951) ήταν Ουαλός συνθέτης και ηθοποιός κι ένας από τους δημοφιλέστερους Βρετανούς καλλιτέχνες του θεάματος στις αρχές του 20ού αιώνα. Γεννήθηκε στο Κάρντιφ της Ουαλίας, ως **Ντέιβιντ Άιβορ Ντέιβις** (*David Ivor Davies*), μέσα σε οικογένεια μουσικών. Ο πατέρας του ήταν ο Ντέιβιντ Ντέιβις και η μητέρα του η Κλάρα Νοβέλο Ντέιβις, καταξιωμένη διεθνώς δασκάλα φωνητικής και μαέστρου χορωδίας. 

Η πρώτη του καλλιτεχνική επιτυχία ήταν με την ιδιότητα του τραγουδοποιού, με το κομμάτι *Keep the Home Fires Burning*, το 1914, το οποίο έγινε αρκετά γνωστό κατά τη διάρκεια του Πρώτου Παγκοσμίου Πολέμου. Το 1917, έγραψε τραγούδι στο βρετανικό σόου *Theodore & Co*, το οποίο έγινε μεγάλη επιτυχία. Μετά τον Πόλεμο συνέχισε να συνθέτει και κάποια στιγμή τού ανατέθηκε να γράφει το σύνολο της μουσικής και σε άλλα κωμικά μιούζικαλ. Το συνθετικό του ύφος έμοιαζε περισσότερο με οπερέτα, ενώ σε πολλές περιπτώσεις μελοποιούσε λιμπρέτα του Κρίστοφερ Χάσαλ. 

Κατά τη δεκαετία του 1920 ξεκίνησε και η υποκριτική του καριέρα, πρώτα στον βρετανικό κινηματογράφο και στη συνέχεια στο βρετανικό θέατρο, και με τις δύο να θεωρούνται επιτυχημένες. Μεταξύ άλλων, εμφανίστηκε και σε δύο βουβές ταινίες του Άλφρεντ Χίτσκοκ, το *[[The Lodger: A Story of the London Fog|The Lodger]]* και το *[[Κατήφορος (αγγλική ταινία, 1927)|Downhill]]* (και οι δύο του 1927). Στο θέατρο ξεκίνησε το 1921, με την παράσταση *Deburau*. Λίγο αργότερα δοκίμασε την καριέρα του και στο Χόλυγουντ, χωρίς όμως επιτυχία, με αποτέλεσμα να γυρίσει πίσω και να συνεχίσει κυρίως με τα μιούζικαλ, με γνωστότερη τη δουλειά του στο *Glamorous Night*. Απεβίωσε το 1951, στο Λονδίνο, σε ηλικία 58 ετών. Προς τιμήν του το 1955 δημιουργήθηκαν τα Ivor Novello Awards. 

## Παραπομπές


## Εξωτερικοί σύνδεσμοι

* 
* 
* The Ivor Novello Appreciation Bureau
* Photographs and literature

Κατηγορία:Ουαλοί ηθοποιοί κινηματογράφου
Κατηγορία:Ουαλοί ηθοποιοί θεάτρου
Κατηγορία:Γκέι ηθοποιοί
Κατηγορία:Γκέι μουσικοί
Κατηγορία:Ουαλοί ηθοποιοί μουσικού θεάτρου
The Science of Good and Evil

Το ***The Science of Good and Evil: Why People Cheat, Gossip, Care, Share, and Follow the Golden Rule*** είναι ένα βιβλίο του Michael Shermer, το οποίο εκδόθηκε από τον οίκο Henry Holt and Company το 2004 και έχει ως θέμα του την εξελικτική ηθική υπό το φως της εξελικτικής διαδικασίας.

## Ανασκοπήσεις
Ο Ian Mason στο  *[[National Post]]* έγραψε πως το βιβλίο «κάνει πειστικό το επιχείρημα για τον Χρυσό Κανόνα ως το θεμέλιο της ηθικής» αλλά «αδυνατίζει το επιχείρημα του, όταν τοποθετεί την ταμπέλα "επιστημονικό" σε κάθε είδος επιχειρήματα και έννοιες, οι οποίες απέχουν από το να χαρακτηριστούν έτσι.»

Στο *College Quarterly*, ο Howard Doughty έγραψε:

Ο  Shermer δεν εξηγά πολύ ικανοποιητικά τον ορισμό του καλού ή του κακού....Ωστόσο γράφει εύγλωττα σχετικά με τις μεθόδους οι ανθρώποι αντιμετωπίζουν την ηθική και σχηματίζουν ηθικούς κώδικες...Αδυνατεί να εντοπίσει ηθική σε λειτουργικά μοντέλα τα οποία θα μας επέτρεπαν να αντιμετωπίσουμε την ηθική ως κάτι περισσότερο από το να είναι ανθρώπινη κρίση. Δεν υπάρχει τίποτα κακό με αυτό, αλλά τέτοιες απόψεις είναι αναντίστοιχες με τον τίτλο του βιβλίου, το οποίο τουλάχιστον εισηγείται πως το καλό και το κακό είναι πραγματικές αξιολογικές κατηγορίες οι οποίες υπάρχουν ανεξάρτητα από τις ανθρώπινες γνώμες. 


Ο Doughty καταλήγει ότι το βιβλίο είναι μια πολύ καλή προσπάθεια για να γίνει γνωστή στο κοινό η επιστημονική πρόοδος σε ένα εγγενώς αμφισβητούμενο θέμα.

## Λεπτομέρειες βιβλίου
*  350 pages.

## Παραπομπές


## Εξωτερικοί σύνδεσμοι
*The Science of Good and Evil excerpt of the book on author's website

Κατηγορία:Αθεϊστικά βιβλία
The Moral Landscape

Το ***The Moral Landscape: How Science Can Determine Human Values*** (Το ηθικό τοπίο: Πως η Επιστήμει Μπορεί να Καθορίσει τις Ανθρώπινες Αξίες) είναιενα βιβλίο από τον Σαμ Χάρις το οποίο εκδόθηκε το 2010. Σε αυτό υποστηρίζει την επιστήμη  της ηθικής και επιχειρηματολογεί πως αρκετοί μελετητές μπέρδευαν την σχέση μεταξύ ηθικής, γεγονότων και επιστήμης. Απορρίπτει τον ηθικό σχετικισμό, δηλαδή ότι η ηθική είναι υποκειμενική. Ο Χαρις συμπεραίνει πως το μόνο ηθικό μοντέλο για το οποίο αξίζει να μιλάμε είναι αυτό όπου το «καλό« οδηγεί στην αύξηση της ευημερίας των ανθρώπων. Οι ηθικές ερωτήσεις, συμφωνα με τον Χάρις, μπορούν να αναζητηθούν οχι ψάχνοντας μόνο την φιλοσοφία, αλλά  χρησιμοποιόντας επιστημονικές μεθόδους.

## Παραπομπές


Κατηγορία:Αθεϊστικά βιβλία
Γκρεγκ Έπστιν

O **Greg M. Epstein** είναι ραβίννος ανθρωπιστής του Πανεπιστημίου Χάρβαρντ. Έχει γράψει το βιβλίο *Good Without God: What a Billion Nonreligious People Do Believe* (Καλός χωρίς Θεό: Τι πιστεύουν ένα δισεκατομμύριο άθρησκοι άνθρωποι;) το οποίο ήταν στη λίστα best-seller των New York Times. 

Σε συνέντευξη του, ο Epstein ειπε οτι «ραβίνος Ανθρωπιστής» σημαίνει «*να συνδυάζει κανείς την εβραϊκή κουλτούρα με την πίστη πως μόνο αυτό τον κόσμο έχουμε*». Δεν είναι αντί-θρησκος, και επιθυμεί να εργάζεται με την «αριστερή θρησκεία» (οπως την αποκαλεί, για να ηττηθεί η «φονταμεταλιστική δεξια»). Σύμφωνα με τον The Guardian η επίδραση του στις ΗΠΑ, μοιάζει με την επίδραση του Ρίτσαρντ Ντόκινς στην Βρετανία.

## Παραπομπές


## Εξωτερικοί συνδέσμοι
*Mr. Greg Epstein, Humanist Chaplaincy Harvard University's Chaplains at Harvard profile page for Greg Epstein.
*Good without God: ABC World News profile on Greg Epstein, broadcast on 24 January 2010.
*Bio at Huffington Post
* 

Κατηγορία:Ανθρωπιστές
Κατηγορία:Αμερικανοί άθεοι
Κατηγορία:Αμερικανοί σκεπτικιστές
Κατάλογος εθνικών πάρκων στη Λευκορωσία

Αυτός είναι ένας κατάλογος **των εθνικών πάρκων της Λευκορωσίας**.

Επί του παρόντος, υπάρχουν τέσσερα εθνικά πάρκα στη Λευκορωσία. Το Εθνικό Πάρκο Μπελαβέζσκαγια Πούστσα είναι διασυνοριακό πάρκο μεταξύ της Λευκορωσίας και της Πολωνίας. Συνολικά τα πάρκα καλύπτουν πάνω από 3.300 τ.χλμ.

## Εθνικά πάρκα

## Δείτε επίσης
* Φυσικά καταφύγια της Λευκορωσίας
* Κατάλογος εθνικών πάρκων
* Δάσος Ναλιμπόκι

## Εξωτερικοί σύνδεσμοι
* Belaviaservice
* Πάρκα και Περιβαλλοντικά Καταφύγια στη Λευκορωσία

Κατηγορία:Γεωγραφία της Λευκορωσίας
Άιβορ Μόνταγκου

O **Άιβορ Γκόλντσμιντ Σάμιουελ Μόνταγκου** (αγγλικά: *Ivor Goldsmid Samuel Montagu*, 23 Απριλίου 1904 - 5 Νοεμβρίου 1984) ήταν Άγγλος μοντέρ, σκηνοθέτης, σεναριογράφος παραγωγός, κριτικός του κινηματογράφου, αθλητής του πινγκ πονγκ και κομμουνιστής. Συνεισέφερε αρκετά στην πνευματικότητα που απέκτησε ο βρετανικός κινηματογράφος κατά τη διάρκεια του Μεσοπολέμου. Ήταν, επίσης, ο ιδρυτής της Διεθνής Συνομοσπονδίας Πινγκ Πονγκ. 

## Βιογραφία
Γεννήθηκε στο Λονδίνο στις 23 Απριλίου του 1904 και μεγάλωσε μέσα στον πλούτο. Ο πατέρας του ήταν ο Βαρόνος Λούις Μόνταγκου και η μητέρα του η Γκλάντις Χέλεν Ρέιτσελ Γκόλντσμιντ. 

Το 1925, μαζί με τον Βαρόνο Σίντνεϋ Μπέρνστεϊν ίδρυσαν  τη Film Society, έναν οργανισμό που πρόβαλε σινεφίλ και πειραματικές ταινίες. Ο Μόνταγκου, έγινε ο πρώτος κριτικός κινηματογράφου της *[[The Observer]]* και της *[[New Statesman]]*. Συμμετείχε και ως μοντέρ, στην ταινία του Άλφρεντ Χίτσκοκ, *[[The Lodger: A Story of the London Fog|The Lodger]]* (1927), ενώ κατά τη διάρκεια της δεκαετίας του 1930, ξεκίνησε να εργάζεται και στην Gaumont-British, εκεί συνεργάστηκε αρκετές φορές ως παραγωγός με τον Χίτσκοκ.

Από τη μικρή ηλικία ο Μόνταγκου, είχε ενταχθεί σε προοδευτικά κινήματα, αρχικά στο κόμμα Fabian Society και μετέπειτα με το Βρετανικό Σοσιαλιστικό Κόμμα και το Κομμουνιστικό Κόμμα Μεγάλης Βρετανίας. Η ενασχόλησή του με τον κομμουνισμό, τον έφερε πιο κοντά σε σπουδαίους Σοβιετικούς του κινηματογράφου. Μετά τον Δεύτερο Παγκόσμιο Πόλεμο, επικεντρώθηκε περισσότερο στην κριτική του κινηματογράφου. Ήταν επίσης μέλος του Παγκοσμίου Συμβουλίου Ειρήνης, ενώ αργότερα ίδρυσε και το Προοδευτικό Ινστιτούτο Κινηματογράφου. 

Γνωστός είναι και ως αθλητής του πινγκ πονγκ, εκπροσωπώντας τη Βρετανία ανά τον κόσμο. Μεγάλη ήταν η βοήθεια του και στο πρώτο Παγκόσμιο Πρωτάθλημα, του 1926. Στη Διεθνή Συνομοσπονδία Πινγκ Πονγκ, υπήρξε πρόεδρος της έως και το 1967. Επίσης, ίδρυσε και την Αγγλική Ομοσπονδία Πινγκ Πονγκ. Το 1995, εισήλθε και στο Hall of Fame της επιτραπέζιας αντισφαίρισης. Κατά τη διάρκεια του Δευτέρου Παγκοσμίου Πολέμου, ο Μόνταγκου υπήρξε και κατάσκοπος,  περισσότερο όμως ως ιδεαλιστής, που προσπαθούσε να πατάξει τον φασισμό. Το 1959, η Σοβιετική Ένωση, τον τίμησε με το Βραβείο Ειρήνης Λένιν. 

Πέθανε στις 5 Νοεμβρίου του 1984, στο Λονδίνο, σε ηλικία 80 ετών. 

## Παραπομπές


## Περαιτέρω μελέτη
*

## Εξωτερικοί σύνδεσμοι
* 
*Times obituary

Κατηγορία:Άγγλοι σεναριογράφοι
Κατηγορία:Εβραίοι
Κατηγορία:Βρετανοί κομμουνιστές
Κατηγορία:Σοσιαλιστές
Κατηγορία:Αθλητές της επιτραπέζιας αντισφαίρισης
Κατηγορία:Κάτοχοι του Βραβείου Ειρήνης Λένιν
Κατηγορία:Άγγλοι σκηνοθέτες κινηματογράφου
Σιδηρόνερο

Το **Σιδηρόνερο** (πριν το 1927 *Οσενίτσα*) είναι χωριό και πρώην κοινότητα στην Περιφερειακή Ενότητα Δράμας της Περιφέρειας Ανατολικής Μακεδονίας και Θράκης. Από το 2011 αποτελεί μέρος του Δήμου Δράμας, του οποίου αποτελεί δημοτική ενότητα.

## Γενικά και ιστορικά στοιχεία
Βρίσκεται στην οροσειρά της Ροδόπης κατά μήκος των βουλγαρικών συνόρων στο βόρειο τμήμα της περιφερειακής μονάδας της Δράμας μεταξύ του δήμου Κάτω Νευροκοπίου και του δήμου Παρανεστίου. Η έκτασή της είναι 351,273 τ.χλμ.

Η δημοτική ενότητα υποδιαιρείται σε δύο τοπικές κοινότητες (συστατικά χωριά παρατίθενται σε παρενθέσεις):
*Σιδηρόνερο (Καλλίκαρπο, Οροπέδιο, Παππάδες, Σιδηρόνερο)
*Σκαλωτή

Κατά την απογραφή του 2021 ο πληθυσμός της δημοτικής ενότητας ήταν 239 κάτοικοι, εκ των οποίων 198 στο Σιδηρόνερο.

Στις 14 Ιουνίου του 1944 το Σιδηρόνερο έγινε πεδίο σύγκρουσης ανάμεσα στα βουλγαρικά στρατεύματα Κατοχής και τις αντάρτικες ομάδες του Αντών Τσαούς.

## Παραπομπές



Κατηγορία:Δήμος Δράμας
Κατηγορία:Μαρτυρικά χωριά και πόλεις της Ελλάδας
Κατηγορία:Χωριά της περιφερειακής ενότητας Δράμας
Λαμπροκλής

Ο **Λαμπροκλής** (αρχαία ελληνικά: Λαμπροκλῆς) ήταν πρωτότοκος γιος του Σωκράτη και της Ξανθίππης. Τα δυο αδέρφια ήταν ο Μενέξενος και ο Σωφρόνισκος. Ο Λαμπροκλής ήταν μόνο ένα αγόρι (μειράκιον) κατά το χρόνο της δίκης και το θάνατο του Σωκράτη. Σύμφωνα με τον Αριστοτέλη, οι απόγονοι του Σωκράτη, ως σύνολο, κατέληξαν να είναι μέτριοι: "ανόητοι και βαρετοί".

## Παραπομπές
* Πλάτων, *[[Απολογία Σωκράτους (Πλάτων)|Απολογία]]* 34d; *[[Φαίδων (διάλογος)|Φαίδων]]* 116b.
* Ξενοφών, *[[Απομνημονεύματα Ξενοφώντα|Αναμνηστικά]]*, 2.2.1–14.
* Αριστοτέλης, *[[Ρητορική (Αριστοτέλης)|Ρητορική]]*, 1390b30–32.

Κατηγορία:Αρχαίοι Αθηναίοι
Μενέξενος

Ο **Μενέξενος **ήταν ένας από τους τρεις γιούς του Σωκράτη και της Ξανθίππης, πιθανώς ο μικρότερος. Δεν πρέπει να συγχέεται με τον ομώνυμο χαρακτήρα που εμφανίζεται στους διαλόγους ''Μενέξενος'' και ''Λύσις'' του Πλάτωνα.

Αδέρφια του ήταν ο Λαμπροκλής και ο Σωφρονίσκος. Κατά τη δίκη και το θάνατο του πατέρα τους ο Μενέξενος και ο Σωφρονίσκος ήταν ακόμη παιδιά,  ο δε πρώτος πρέπει να ήταν αρκετά μικρός αφού αναφέρεται ότι τον κρατούσε στην αγκαλιά η μητέρα του. Έτσι υπήρχε μια αρχαία ελληνική παράδοση για την ονομασία του πρώτου γιου από τον παππού του. Σύμφωνα με τον Αριστοτέλη, οι απόγονοι του Σωκράτη κατέληξαν ως σύνολο να είναι μέτριοι: "ανόητοι και βαρετοί".

## Παραπομπές


Κατηγορία:Αρχαίοι Αθηναίοι
Τζορτζ Μάρτιν

Ο **σερ Τζορτζ Χένρι Μάρτιν**, CBE (αγγλικά: *Sir George Henry Martin*, 3 Ιανουαρίου 1926 - 8 Μαρτίου 2016) ήταν Άγγλος μουσικός παραγωγός, ενορχηστρωτής, συνθέτης, μαέστρος, μηχανικός ήχος και μουσικός. Σε πολλές περιπτώσεις αναφέρεται ως το "Πέμπτο Σκαθάρι", λόγω του ότι ο  Πολ Μακ Κάρτνεϊ, ήθελε να δείξει τη μεγάλη του συνεισφορά στο συγκρότημα.  Ο Μάρτιν έκανε την παραγωγή σε 30 singles που έφτασαν στο νούμερο 1 στο Ηνωμένο Βασίλειο και σε 23, που έφτασαν το νούμερο 1 στις Ηνωμένες Πολιτείες. 

Ο Μάρτιν ξεκίνησε την καριέρα του, κάνοντας την παραγωγή κωμικών τραγουδιών, συνεργαζόμενος, μεταξύ άλλων, με τον Πίτερ Σέλερς και τον Σπάικ Μίλιγκαν. Η καριέρα του εξαπλώνεται σε πάνω από έξι δεκαετίες στον χώρο της μουσικής, της τηλεόρασης και του κινηματογράφου. Ως αναγνώριση για την προσφορά του στη μουσική, έγινε σερ το 1996. Απεβίωσε σε ηλικία 90 ετών, στο Γουίλτσαϊρ της Αγγλίας.

## Παραπομπές


## Εξωτερικοί σύνδεσμοι

* George Martin – Management biography
* 
* George Martin & The Beatles – All Songs & Performers (NYT; 15 March 2016).
* College of Arms. The Arms of Sir George Martin, Kt., C.B.E.
* JazzWax.com: Four-part interview by Marc Myers for the ''Wall Street Journal''
* "Produced by George Martin" DVD review 

Κατηγορία:The Beatles
Κατηγορία:Βραβευμένοι με Brit
Κατηγορία:Άγγλοι πιανίστες
Κατηγορία:Βρετανοί μουσικοί παραγωγοί
Κατηγορία:Ρωμαιοκαθολικοί
Κατηγορία:Βραβευμένοι με Grammy
Κατηγορία:Άγγλοι μουσικοί
Βασαίικα Ιωαννίνων

Τα **Βασαίικα** είναι ορεινό χωριό στο δήμο Δωδώνης του νομού Ιωαννίνων σε υψόμετρο 580 μέτρων, το οποίο βρίσκεται στις βορειοδυτικές πλαγιές του όρους Ξηροβούνι, πολύ κοντά και δυτικά της Ιόνιας Οδού. Απέχει 24 χιλιόμετρα νότια από την πόλη των Ιωαννίνων και συνορεύει δυτικά με την Πέρδικα. Ως οικισμός αναγνωρίστηκε το 1961. Σύμφωνα με την απογραφή του 2011, μαζί με τη Πέρδικα  αποτελούν τη τοπική κοινότητα Πέρδικας που ανήκει στη δημοτική ενότητα Αγίου Δημητρίου του Δήμου Δωδώνης και σύμφωνα με την απογραφή 2011 έχει πληθυσμό 10 κατοίκους

## Παραπομπές


Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Δωδώνης
Βαρλαάμ Ιωαννίνων

Το **Βαρλάμι**, επίσημα **Βαρλαάμ**, είναι ορεινό χωριό του νομού Ιωαννίνων στην Ήπειρο σε υψόμετρο 640 μέτρων.

## Γεωγραφικά - ιστορικά στοιχεία
Το Βαρλαάμ βρίσκεται στις ανατολικές πλαγιές του όρους Ξηροβούνι, ανατολικά του ποταμού Λούρου. Απέχει 32,5 χιλιόμετρα νότια από την πόλη των Ιωαννίνων, 2,5 χιλιόμετρα βορειανατολικά από το Τέροβο και 5,5 χιλιόμετρα από τον κόμβο Αγίας Τριάδας της Ιόνιας Οδού. Η τοπική παράδοση λέει ότι το όνομα του χωριού προέρχεται από κάποιον ηγούμενο που έζησε παλιότερα. Ο Γάλλος περιηγητής Φρανσουά Πουκεβίλ αναφέρει ότι το 1813, την περίοδο της τουρκοκρατίας, κατοικείτο από 60 ελληνικές οικογένειες. Στα οθωμανικά κατάστιχα του 1895 το χωριό αναφέρεται με το όνομα *Βαρλάμι*, ως τσιφλίκι του καζά Ιωαννίνων με 200 κατοίκους.

## Διοικητικά - δημογραφικά στοιχεία
Ως οικισμός συστάθηκε το 1919 με το ΦΕΚ 184Α - 19/08/1919 και ορίστηκε έδρα της ομώνυμης κοινότητας. Σύμφωνα με το σχέδιο Καλλικράτης, και την τροποποίησή του Κλεισθένης Ι, αποτελεί την κοινότητα Βαρλαάμ που ανήκει στη δημοτική ενότητα Αγίου Δημητρίου του Δήμου Δωδώνης και σύμφωνα με την απογραφή 2011 έχει πληθυσμό 112 κατοίκους.

Οι απογραφές πληθυσμού μετά τον Β' Παγκόσμιο Πόλεμο είναι:

## Παραπομπές


Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Δωδώνης
Σαάντ Σαμίρ

Ο **Σαάντ Ελ-Ντιν Σαμίρ**, περισσότερο γνωστός ως **Σαάντ Σαμίρ**, (&nbsp; γεννημένος την 1 Απριλίου 1989) είναι Αιγύπτιος ποδοσφαιριστής. Αγωνίζεται ως αμυντικός για λογαριασμό της ομάδας της Πρέμιερ Λιγκ Αιγύπτου, Αλ Αχλί ΣΚ. Αγωνίστηκε με την εθνική ομάδα της χώρας του στους Θερινούς Ολυμπιακούς Αγώνες του 2012.

Τον Μάιο του 2018 συμπεριλήφθηκε στην προκριματική αποστολή της Αιγύπτου, ενόψει του Παγκοσμίου Κυπέλλου του 2018 στη Ρωσία.

## Παραπομπές


## Εξωτερικοί Σύνδεσμοι
* 

Κατηγορία:Αιγύπτιοι ποδοσφαιριστές
Κατηγορία:Ποδοσφαιριστές Εθνικής Αιγύπτου
Κατηγορία:Ποδοσφαιριστές Εθνικής Αιγύπτου U20
Κατηγορία:Ποδοσφαιριστές ολυμπιακής ομάδας Αιγύπτου
Κατηγορία:Ποδοσφαιριστές Θερινών Ολυμπιακών Αγώνων 2012
Κατηγορία:Ποδοσφαιριστές Αλ Αχλί ΣΚ
Κατηγορία:Ποδοσφαιριστές Ελ Μοκαουλούν ΣΚ
Κατηγορία:Ποδοσφαιριστές Αλ-Μασρί ΣΚ
Κατηγορία:Ποδοσφαιριστές Κυπέλλου Εθνών Αφρικής 2017
Κατηγορία:Ποδοσφαιριστές Πρέμιερ Λιγκ Αιγύπτου
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Παγκοσμίου Κυπέλλου 2018
Καστρί Γοργομύλου Πρέβεζας

Το **Καστρί** (επίσημα *Καστρίον*) Γοργομύλου είναι οικισμός στην Ήπειρο και την Περιφερειακή Ενότητα Πρέβεζας.

## Γενικά στοιχεία
Το Καστρί βρίσκεται σε απόσταση περίπου 7 χλμ. Ν.-ΝΔ. από τον Νέο Γοργόμυλο, 13 Β.-ΒΑ. από την Φιλιππιάδα (έδρα του δήμου) και 25 χλμ. ΒΔ. της Άρτας. Είναι ο νεότερος οικισμός της περιοχής του Γοργομύλου (απογράφηκε ξεχωριστά για πρώτη φορά το 1951) και για ένα μεγάλο διάστημα λειτουργούσε σαν τόπος διαχείμασης (χειμαδιά) για τους κατοίκους του Παλιού Γοργόμυλου. Στον οικισμό, σύμφωνα με την απογραφή του 2011, διαμένουν 102 κάτοικοι , ενώ το 2001 είχαν απογραφεί 144 κάτοικοι.  Η ονομασία του έχει άμεση σχέση με τις Κάστρο - αρχαίο Όρραον που βρίσκεται νότια του οικισμού.

## Σημείωση
Στην ίδια περιφερειακή ενότητα αλλά στον Δήμο Πάργας υπάρχει ο συνώνυμος οικισμός Καστρί Πάργας.

## Παραπομπές


Κατηγορία:Χωριά της περιφερειακής ενότητας Πρέβεζας
Κατηγορία:Δήμος Ζηρού
Ομάρ Ραζάζ

Ο **Ομάρ Ραζάζ**  (Omar Razzaz, αραβικά: عمر الرزاز, ) , είναι πολιτικός, ο οποίος χρημάτισε πρωθυπουργός της Ιορδανίας από τον Ιούνιο του 2018 ως τις 12 Οκτωβρίου 2020. Από τις 4 Ιανουαρίου 2017 ως τις 4 Ιουνίου 2018 ήταν υπουργός Παιδείας. Νωρίτερα, ήταν επικεφαλής της διευθυντικής επιτροπής της Τράπεζας της Ιορδανίας Αχλί.

## Εκπαίδευση
Γεννημένος το 1961, ο Ραζάζ κατέχει διδακτορικό τίτλο από το Πανεπιστήμιο Χάρβαρντ στο Σχεδιασμό Οικονομικών. Πραγματοποίησε μεταδικτατορικές σπουδές στη Νομική Σχολή του Χάρβαρντ.Προηγουμένως, απέκτησε μεταπτυχιακό δίπλωμα ειδίκευσης από το Τεχνολογικό Ινστιτούτο της Μασαχουσέτης (MIT).

## Πρωθυπουργία
Ο Χάνι αλ Μούλκι, παραιτήθηκε στις 4 Ιουνίου 2018 έπειτα από μαζικές διαδηλώσεις κατά των μέτρων λιτότητας που επέβαλε το ΔΝΤ στην κυβέρνηση, προκειμένου να αντιμετωπίσει το πρόβλημα με το δημόσιο χρέος. Ο υπουργός Παιδείας Ραζάζ έγινε νέος πρωθυπουργός.

Στις 3 Οκτωβρίου 2020 ο Ραζάζ υπέβαλε την παραίτησή του στο βασιλιά και ο τελευταίος του ζήτησε να παραμείνει υπηρεσιακά ως προσωρινός πρωθυπουργός μέχρι τον διορισμό αντικαταστάτη του.

## Παραπομπές


Κατηγορία:Πρωθυπουργοί της Ιορδανίας
Δίλημμα του Ευθύφρονα

Το **δίλημμα του Ευθύφρονα** είναι το δίλημμα στο οποίο Σωκράτης είχε υποβάλει στον Εύθυφρονα, αν το ευσεβές (ηθικό) λατρεύεται από τους θεούς επειδή είναι ευσεβές ή αν είναι ευσεβές επειδή λατρεύεται από τους θεούς. Το δίλημμα αυτό αναφέρεται στον διάλογο του Πλάτωνα *[[Ευθύφρων (Πλατωνικός διάλογος)|Ευθύφρων]]*.

## Επίδραση στον μονοθεϊσμό
Το δίλημμα είχε μεγάλη επίδραση στον φιλοσοφικό θεϊσμό των μονοθεϊστικών θρησκειών σε μια παραλλαγμένη του μορφή «Είναι το καλό πραγματικά καλό επειδή το επιθυμεί ο Θεός, ή επειδή είναι καλό το επιθυμεί ο Θεός;» Το δίλημμα είχε τεράστια επίδραση στην φιλοσοφία και ακόμη συζητείται. Χρησιμοποιείται ως κριτική της θρησκευτικής ηθικής.

## Δείτε επίσης
* Κοσμική ηθική
## Παραπομπές


Κατηγορία:Φιλοσοφία της θρησκείας
Ε
Ρόμπερτ Μπάκμαν

O **Ρόμπερτ Αλεξάντερ Άμιελ Μπάκμαν** (22 Αυγούστου 1948 – 9 Οκτωβρίου 2011) ήταν Βρετανός γιατρός, κωμικός, συγγραφέας και πρόεδρος του Συνδέσμου Ανθρωπιστών Καναδά.

## Βιογραφικά στοιχεία.

Ο Buckman φοίτησε στο University College School και αποφοίτησε με τίτλο ιατρικής από το St. John's College, Cambridge το 1972. Συνέχισε την εκπαίδευση του στο Royal Marsden Hospital και το University College Hospital.

Ο Buckman είχε παρουσιαστεί στο ραδιόφωνο του BBC Radio 4 αρκετές φορές κατά τις δεκαετίες του 70 και 80, τόσο σε πάνελ, όσο και προγράμματα με επιστημονικό ενδιαφέρον. Έγραψε σενάρια για κωμικές τηλεοπτικές σειρές όπως το *[[Doctor in the House (TV series)|Doctor on the Go]]*.

Ο Buckman μετακόμισε στο Τορόντο του Καναδά το 1985 όπου έμενε με την ανιψιά του και δημοσιογράφο Barbara Amiel. Το 1994, ονομάστηκε Ανθρωπιστής της Χρονιάς από τον Καναδά. Ήταν πρόεδρος του Ανθρωπιστικού Συνδέσμου του Καναδά και επικεφαλής της ομάδας βιοηθικής της Διεθνούς Ανθρωπιστικής και Ηθικής Ένωσης. Το κύριο ανθρωπιστικό του βιβλίο είναι το *Can We Be Good Without God? Biology, Behaviour and the Need to Believe*.

Ο Buckman πεθανε καθώς κοιμόταν κατά την διάρκεια της πτήσης του από το Λονδίνο στο Τορόντο. Ηταν 63 χρονών..

## Επιλεγμένα έργα
* *Out of Practice*, illustrations by Bill Tidy. Deutsch. 1978.
* *Jogging from Memory*. Heinemann. 1980.
* *Medicine Balls Too*. Papermac. 1988.
* *I Don't Know What To Say – How To Help and Support Someone Who Is Dying* 1988.
* *Not dead yet: the unauthorised autobiography of Dr. Robert Buckman, complete with a map, many photographs & irritating footnotes*. Doublesday.  1990.
* *How To Break Bad News: A Guide for Healthcare Professionals*. Papermac. 1992.
* *Magic or Medicine?  An investigation of Healing and Healers* (with Karl Sabbagh).  Macmillan. 1993.
* *Who can ever understand? : talking about your cancer* with John Elsegood. 1995.
* *What You Really Need to Know About Cancer:A Guide for Patients and their Families*. Pan paperback. 1997.
* Robert Buckman. Anne Charlish. ed.  *What You Really Need to Know About Living With Depression*. Lebhar-Friedman Books. 2000.
* *Can We Be Good Without God?: Biology, Behavior, and the Need to Believe*, Prometheus Books, 2002. 
* *Human Wildlife: The Life That Lives on Us*, Johns Hopkins University Press, 2003. 
* Robert Buckman. With contributions by Dr Pamela Catton and staff of Princess Margaret Hospital. *Cancer is a Word, Not a Sentence*. Firefly Books. 2006.

## Δείτε επίσης
*κοσμική ηθική
*Humanists UK

## Παραπομπές


## Εξωτερικοί σύνδεσμοι
* 
*University of Toronto biography
*The BBC Guide to Comedy
*Obituary , *[[Toronto Globe and Mail]]*, 11 October 2011
*Obituary, *[[The Guardian]]*, 12 October 2011
*Obituary, *[[The Times]]*, 15 October 2011

Κατηγορία:Ανθρωπιστές
Επεύνακτοι

Οι **Επεύνακτοι** στην Αρχαία Σπάρτη ήταν είλωτες που έγιναν Σπαρτιάτες πολίτες. Μετά τους Μεσσηνιακούς πολέμους η Σπάρτη έμεινε με ελάχιστους άνδρες. Για να αυξηθεί λοιπόν ο πληθυσμός, επιτράπηκε στις χήρες Σπαρτιατών πολιτών να παντρευτούν είλωτες, οι οποίοι στη συνέχεια ανακηρύχθηκαν πολίτες, όπως αναφέρει ο Θεόπομπος ο Χίος Ο Διόδωρος από την άλλη ταυτίζει τους επευνάκτους με τους *[[παρθενίες]]*. Αλλά ο Ησύχιος ενισχύει την εκδοχή του Θεοπόμπου, αποκαλώντας τους επευνάκτους **συγκοιμητάς** και τους παρθενίες «ε**ν**ευνάκτους».

## Παραπομπές


## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 12 (1972), σελ. 491

Επευνακτοι
Φίλιπ Χάινριχ Έρλεμπαχ

Ο **Φίλιπ Χάινριχ Έρλεμπαχ** (*Philipp Heinrich Erlebach*, 25 Ιουλίου 1657 – 17 Απριλίου 1714) ήταν Γερμανός συνθέτης μουσικής μπαρόκ.

## Βιογραφικά στοιχεία
Ο Έρλεμπαχ γεννήθηκε στην κωμόπολη Έζενς της Κάτω Σαξονίας και ήταν γιος μουσικού, του Γιόχαν Φίλιπ Έρλεμπαχ, ο οποίος ήταν μέλος της αυλής του Κόμη Ούλριχ Β΄ της Ανατολικής Φρισίας (1605-1648). Στην περιοχή αυτή ο Φίλιπ Χάινριχ έλαβε την πρώτη του μουσική εκπαίδευση.

Με βάση τις ικανότητές του στη μουσική, ο Έρλεμπαχ μετέβη «δανεικός» στην αυλή του πρίγκιπα Αλβέρτου Αντωνίου του Σβάρτσμπουργκ-Ρούντολστατ (1641-1710), κόμη της Θουριγγίας, το 1678. Το 1681 διορίσθηκε στη θέση του αρχιμουσικού (Kapellmeister) της αυλής της Θουριγγίας, μία θέση στην οποία παρέμεινε επί 33 χρόνια, μέχρι τον θάνατό του σε ηλικία 56 ετών, στο Ρούντολστατ της Θουριγγίας.

## Το έργο του
Οι συνθέσεις του Έρλεμπαχ περιλαμβάνουν ορχηστρικά έργα, μουσική δωματίου, όπερες, καντάτες, Λειτουργίες και ορατόρια. Παρά το ότι δεν πήγε μάλλον ποτέ στο Παρίσι, η επίδραση του Γάλλου συνθέτη Λυλί στο έργο του είναι τόσο έντονη, ώστε μερικοί να τον θεωρούν μαθητή του.

Συνέθεσε πολλά έργα, πάνω από χίλιες συνθέσεις, αλλά τα περισσότερα από αυτά, που είχε αποκτήσει η αυλή από τη χήρα του συνθέτη, καταστράφηκαν το 1735 από πυρκαγιά στο Ρούντολστατ. Αυτό συνετέλεσε πολύ στο να ξεχαστεί η μουσική του και ο συνθέτης. Λιγότερο από το ένα δέκατο περίπου της μουσικής παραγωγής του σώθηκε, μέρος αυτού σε χειρόγραφα που έπρεπε αργότερα να μεταγραφούν.

Περί τις 90 από τις περισσότερες από 400 θρησκευτικές καντάτες του σώζονται ακόμα. Τα χαμένα έργα περιελάμβαναν 24 Λειτουργίες και τουλάχιστον 6 πλήρεις κύκλους καντάτες για τολουθηρανικό εκκλησιαστικό έτος. Ο Έρλεμπαχ συνέθεσε επίσης μη θρησκευτική φωνητική μουσική και τραγούδια, που συμπεριελήφθηκαν σε μία συλλογή η οποία εκδόθηκε το 1697 υπό τον τίτλο «Harmonische Freude musicalischer Freunde». Η συλλογή αυτή περιλαμβάνει πάνω από 75 τέτοια κομμάτια. Τα τραγούδια του ξεχωρίζουν για τη θέρμη και την εκφραστική τους δύναμη.

### Σωζόμενα έργα
* 6 ουβερτούρες (1693)
* 6 σονάτες για βιολί, βιόλα ντα γκάμπα και continuo (1694)
* Εμβατήριο από το *Musicalia bei dem Actu homagiali Mulhusino*
* *Harmonische Freude musicalischer Freunde* (1697, 1710)
** τόμος 1: 50 άριες
** τόμος 2: 25 άριες
* *Josephs neuer Kaiserthron: Serenade from Musicalia bei dem Actu homagiali Mulhusino* (1705)
* «Η πάλη της φήμης και της σιωπής στο θέμα της αγάπης»
* 19 άλλες άριες

## Παραπομπές


## Πηγές
* Bernd Baselt & Dorothea Schroeder: το αντίστοιχο λήμμα στο *[[New Grove Dictionary of Music]]*
* Bernd Baselt: *Der Rudolstädter Hofkapellmeister Philipp Heinrich Erlebach* (1963)
* Bernd Baselt: «Die Musikaliensammlung der Schwarzburg-Rudolstädtischen Hofkapelle unter Philipp Heinrich Erlebach», στο *Traditionen und Aufgaben der hallischen Musikwissenschaft* (1963), σσ. 105-134
* Μπουκουβάλα, Ιόλη: το λήμμα «Έρλεμπαχ Φίλιππος Ερρίκος» στη *Νέα Ελληνική Εγκυκλοπαίδεια* «Χάρη Πάτση», τόμος 12, σελ. 692

## Εξωτερικοί σύνδεσμοι
* Επισκόπηση της ζωής και του έργου του
* Ο Erlebach στο International Music Score Library Project

Κατηγορία:Γερμανοί συνθέτες
Κατηγορία:Συνθέτες του Μπαρόκ
Καστρί Πρέβεζας

Με την ονομασία **Καστρί Πρέβεζας** αναφέρονται οι οικισμοί:

* Καστρί Γοργομύλου Πρέβεζας, οικισμός του δήμου Ζηρού.
* Καστρί Πάργας Πρέβεζας, οικισμός του δήμου Πάργας.
Δημήτρης Λαγωνικάκης

Ο **Δημήτρης Λαγωνικάκης** (6 Ιανουαρίου 1978) είναι Έλληνας παλαίμαχος διεθνής υδατοσφαιριστής.

## Καριέρα
Ο Δημήτρης Λαγωνικάκης έκανε τα πρώτα του βήματα στο χώρο της υδατοσφαίρισης στις ακαδημίες και την ανδρική ομάδα του Ναυτικού Ομίλου Χανίων. Αγωνιζόταν στη θέση του τερματοφύλακα.
 
Στον Ολυμπιακό Πειραιώς αγωνίστηκε για 5 χρόνια καταφέρνοντας να κατακτήσει 4 Πρωταθλήματα Ελλάδος (1999, 2000, 2001, 2003). 

Έχει κατακτήσει και το Σούπερ Καπ Ευρώπης (2002). 

Επιπλέον, έχει συμμετάσχει σε 3 ακόμα τελικούς ευρωπαϊκής διοργάνωσης, σε έναν τελικό στο Κύπελλο Πρωταθλητριών (2001),  και σε δυο τελικούς στο Κύπελλο Κυπελλούχων (1998, 1999).

3 φορες κατεκτησε το κυπελλο Ελλαδος (1999, 2001, 2003).

## Σύλλογοι
* Ν.Ο Χανίων
* Ολυμπιακός Πειραιώς
* Εθνικός Πειραιώς
* Ναυταθλητική Ένωση Πατρών
* Ναυτικός Αθλητικός Όμιλος Κέρκυρας (*ΝΑΟΚ*)
* ΟΥΚ Βόλου

Το 2015, αποφάσισε να αποσυρθεί από την ενεργό δράση

Κατηγορία:Έλληνες υδατοσφαιριστές
Κατηγορία:Υδατοσφαιριστές Ν.Ο. Χανίων
Κατηγορία:Υδατοσφαιριστές ΟΣΦΠ
Κατηγορία:Υδατοσφαιριστές του Εθνικού Πειραιώς
Κατηγορία:Υδατοσφαιριστές Ν.Ε. Πατρών
Λογικός θετικισμός

Ο **λογικός θετικισμός** είναι ένα φιλοσοφικό κίνημα των δεκαετιών του 1930 και 40, το οποίο υποστήριξε την απόρριψη της μεταφυσικής, επειδή δεν επαληθεύεται και άρα είναι χωρίς νόημα. Τόσο η πίστη όσο και η μη πίστη στον Θεό, σύμφωνα με τον λογικό θετικισμό, είναι χωρίς νόημα.
## Παραπομπές


Κατηγορία:Αναλυτική φιλοσοφία
Κατηγορία:Φιλοσοφικά κινήματα
Κατηγορία:Θεωρίες της γλώσσας
Κατηγορία:Επιστημολογικές θεωρίες
Κατηγορία:Φιλοσοφία της επιστήμης
Κατηγορία:Θετικισμός
Κατηγορία:Εμπειρισμός
Κατηγορία:Φιλοσοφικές σχολές και παραδόσεις
Βοκναβολόκ

Το **Βοκναβολόκ** (ρωσικά: Вокнаволок, καρελικά: Vuokkiniemi) είναι αγροτική περιοχή (*[[Χωριό|σέλο]]*) υπό τη διοικητική δικαιοδοσία της πόλης της Κοστομούκσα της Δημοκρατίας της Καρελίας στη Ρωσία. Σύμφωνα με την απογραφή του 2010 έχει 427 κατοίκους.

## Γενικές πληροφορίες
Βρίσκεται στη νοτιοδυτική ακτή της λίμνης Άνω Κουίτο, οδικώς 59 χλμ. βόρεια της πόλης Κοστομούκσα.

Το χωριό αναφέρεται στα μνημεία της ιστορίας και του πολιτισμού που βρίσκονται στο έδαφος του αστικού θύλακα της Κοστομούκσα, ένας ιστορικός οικισμός.

Το Βοκναβολόκ είναι ένα χωριό που κατοικείται κυρίως από Καρέλιους. Πάνω από το 90% του πληθυσμού είναι Καρέλιοι.

Το 1997 χτίστηκε η ξύλινη εκκλησία του Προφήτη Ηλία.

Ο μαζικός τάφος σοβιετικών στρατιωτών και παρτιζάνων που έχασαν τη ζωή τους κατά τη διάρκεια του σοβιετοφινλανδικού πολέμου (1941-1944) διατηρείται.

Στα βορειοδυτικά του χωριού βρίσκεται το εθνικό πάρκο «Καλεβάλα», μια προστατευόμενη φυσική περιοχή. 

## Παραπομπές


## Εξωτερικοί σύνδεσμοι
* 

Κατηγορία:Πόλεις της Ρωσίας
Γκρέις Τζόουνς

Η **Γκρέις Μπέβερλι Τζόουνς** (αγγλικά: *Grace Beverly Jones*, 19 Μαΐου 1948) είναι Αμερικανό-Τζαμαϊκανή τραγουδίστρια, σούπερ μοντέλο, μουσικός παραγωγός και ηθοποιός. Γεννήθηκε στη Τζαμάικα και σε ηλικία 13 ετών μετακόμισε με τα αδέλφια της στη Νέα Υόρκη και να ζήσει με τους γονείς της. Αρχικά ξεκίνησε καριέρα ως μοντέλο, πρώτα στη Νέα Υόρκη και μετά στο Παρίσι, δουλεύοντας σε γνωστούς οίκους μόδας όπως ο Yves Saint Laurent και ο Kenzo, ενώ εμφανίστηκε και σε εξώφυλλα γνωστών περιοδικών, όπως το *[[Elle (περιοδικό)|Elle]]* και το *[[Vogue]]*. Συνεργάστηκε με γνωστούς φωτογράφους του χώρου όπως ο Γκι Μπουρντέν και ο Χέλμουτ Νιούτον. Έγινε πολύ γνωστή για την άκρως ανδροπρεπή της εμφάνιση και τα έντονα χαρακτηριστικά της.

Το 1977, η Τζόουνς εξασφάλισε συμβόλαιο με τη δισκογραφική εταιρεία Island Records κι έγινε αστέρι της νεοϋρκέζικης disco σκηνής. Ήδη από τις αρχές τις δεκαετίες του 1980, ακολούθησε το νέο κύμα και ασχολήθηκε με τη reggae, τη funk, την post-punk και την pop μουσική, συνεργαζόμενη συχνά με του μουσικό ντουέτο Sly and Robbie. Τα πιο δημοφιλή της άλμπουμ ήταν το *Warm Leatherette* (1980), το *Nightclubbing* (1981), όπου το ομώνυμο τραγούδι φέρει την υπογραφή του David Bowie και το *Slave to the Rhythm* (1985). Κατάφερε να μπει στα Τοπ 40 τον βρετανικών charts με τα "Pull Up to the Bumper", "I've Seen That Face Before", "Private Life" και "Slave to the Rhythm". Το 1982, κυκλοφόρησε και συλλογή μουσικών βίντεο, ονόματι *A One Man Show*, σε σκηνοθεσία Ζαν-Πολ Γκουντ, με τον οποίον είχε συνεργαστεί κι άλλες φορές στο παρελθόν. 

Κατά το τέλος της δεκαετίας του 1970 και τις αρχές της επόμενης δεκαετίας, η Τζόουνς, ξεκίνησε να εμφανίζεται και σε αμερικανικές ταινίες χαμηλού προϋπολογισμού. Το 1984, εμφανίστηκε στην πρώτη της mainstream ταινία, το 
*[[Conan the Destroyer]]*, μαζί με του Άρνολντ Σβαρτσενέγκερ. Την επόμενη χρονιά συμμετείχε και στην ταινία της σειράς James Bond,*A View to a Kill* , μαζί με τον Ρότζερ Μουρ. Ενώ την επόμενη χρονιά εμφανίστηκε και στο *Vamp*. Το 1992, συμμετείχε και στην ταινία *Boomerang*, με τον Έντι Μέρφι, ερμηνεύοντας κιόλας κι ένα τραγούδι. Ωστόσο, οι εμφανίσεις της στον κινηματογράφο μειώθηκαν αισθητά. Για τους προαναφερθείς ρόλους είχε υποψηφιότητες για βραβείο Υποστηρικτικού Ρόλου, στα Βραβεία Saturn. 

Το 1999, η Τζόουνς εισήλθε στη λίστα του *[[VH1]]*, με τις *100 Σπουδαιότερες Γυναίκες της Rock 'n' Roll* και το 2008, έλαβε το βραβείο του Q-Idol, από το περιοδικό *[[Q (περιοδικό)|Q]]*. Μεγάλη ήταν η συνεισφορά της στο κίνημα του cross-dressing της δεκαετίας του 1980, εμπνέοντας καλλιτέχνες όπως η Άνι Λένοξ, η Lady Gaga, η Rihanna, η Lorde και ο Νάιλ Ρότζερς. Τον Δεκέμβριο του 2016, το περιοδικό *[[Billboard]]*, την συμπεριέλαβε στη λίστα του με τους 40 Σπουδαιότερους Χορευτές όλων των εποχών. 

## Παραπομπές


## Εξωτερικοί σύνδεσμοι
*
*

Κατηγορία:Τζαμαϊκανοί τραγουδιστές
Κατηγορία:Φωτομοντέλα
Κατηγορία:Τζαμαϊκανοί αυτοβιογράφοι
Νανσί Πένα

Ο **Νανσί Πένα **(γαλλικά: Nancy Peña, 13 Αυγούστου 1979 στην Τουλούζη), είναι Γάλλος καλλιτέχνης κόμικς, ιδιαίτερα γνωστός στη Μπεζανσόν, όπου είναι πολύ δραστήριος.

Σπούδασε στο École Normale Supérieure στο Κασάν, όπου απέκτησε πτυχίο Εφαρμοσμένων Τεχνών το 2003.

## Βιβλία
* La montagne en marche. Pieds sous Terre, Frontignan 2006, ISBN 978-2-910431-93-8.
* Au point de devant. Boîte à bulles, Antony 2006, ISBN 978-2-84953-021-4.
* Au point d'entre-deux. Boîte à bulles, Antony 2007, ISBN 978-2-84953-051-1.
* Tea party. Dibbuks, Madrid 2009, ISBN 978-84-936880-3-5.
* Nancy Peña. Édition Charrette, Libourne 2012, ISBN 978-2-91547807-5.
* Madame: L’année du chat. Boîte à bulles, Saint-Avertin 2015, ISBN 978-2-84953-254-6.

## Παραπομπές


Κατηγορία:Γάλλοι συγγραφείς κόμικς